Vulcanus (deus)

Vulcanus est deus Romanus ignis omnis generis tam benefici quam periculosi.. At si Vesta igni domestico in foco praeerat Vulcanus ignis naturalis erat fulgure aut sole accensus: ob incendiorum metum eius templa extra urbes aedificabanturVitruvius, De architectura I.7.1..  NihilominusQui tamen locus extra vetustissimum pomerium situs videtur. antiquissima ara Volcano sub dio dicata in angulo Fori Romani VolcanalPlinius Maior XVI.236. vel Area Volcani appellabatur. Praeterea unus e duodecim deis erat quibus flamen minor deditus erat. Etymologia nominis adhuc ignota estErnout et Meillet, in Dictionnaire étymologique de la langue latine originem Etruscam non excludunt. Georgius Dumézil (1975) pp.73-6 varias coniecturas recenset.

In mythologia Graeco deo Hephaesto adsimulabatur, qui deus fabrorum erat et metallurgiae. Quocirca saepe laborans in camino cum malleo ferrario repraesentabatur.  Corbishley, Mike "Ancient Rome" Warwick Press 1986 Toronto.

 De cultu Romano 
Post proelia Romani saepe arma victorum deo Volcano consecrabantTitus Livius I.37.5 ; XXX.6.9 ; XLI.12.6. Servius, Ad Aeneidem VIII.561-2. Et in devotione Titus Livius VIII.10.13.: etenim deus ignis omnia vorantis atque simul purgantis eratPlautus, Epidicus 673-4: Apage illum a me, nam ille quidem Volcani iratist filius:
quaqua tangit, omne amburit.... Romae vero incendiorum arcendorum causa colebatur Vulcanalibus quae die 23 Augusti celebrabantur cum  calor aestatis maximus est et saepe incendium  frumentis in granariis conditis minaturGeorgius Dumézil (1975)..  Vulcanum placare volebant parvis animalibus in ignem coniciendis, sese redimendi, ut videtur, causaVarro, Lingua Latina VI.20: Volcanalia a Volcano, quod ei tum feriae et quod eo die populus pro se in ignem animalia mittit..  Quae fiebant in Volcanali prope comitium. Postea imperator Domitianus, ex voto  post incendium Neroni attributum suscepto, novam aream Vulcano dedicavit ubi praetor populi Romani ad hanc provinciam sorte designatus vitulo  rubeo et verre Volcanalibus sacrificaturus erat. Ultimo Vulcanus Soli adsimulabatur atque aetate qua Christiani iam dominabantur pagani illo die vestes in sole suspendebant quorum stultitiam increpabat Paulinus NolanusPoema ultimum 138-9. Ilona Opelt (1970)..

Duae apparitrices Volcani per eruditos qui sacerdotales libros excerpserunt nobis notae sunt: Maia et Stata Mater e quibus altera vim et spatium incendii auget (Maia ex maius)Aulus Gellius XIII.23.2. Dumézil (1975) pp.66-7., altera sistitFestus grammaticus, De verborum significatu sub verbo Stata Mater..

 Mythologia Graeca 
Fabulae Graecae ad Hephaestum pertinentes Romam a poetis introductae et Volcano adsignatae sunt. Exempli gratia ut in Iliade rogante Thetide Hephaestos, ut qui fabrorum deus erat et ipse faber eximius, arma Achillis fabricabatur et ornabat, sic ad Homeri imitationem in Aeneide rogante Venere arma Aeneae fabricabatur Volcanus. Iam tertio saeculo a.C.n. in coloniae Aeserniae monetarii, qui metallurgiae operarii erant, caput dei pileatum cum forcipe et titulo VOLCANOM in nummis expresserant.

 De natali 
Quaedam fabula dicit Vulcanum natum esse ubi Iuno irata est cum Iove quod Athenam sine ea gignit. Iuno a Gaea (Matre Terrae) precatur ut eam sinat filium sine Iove habere. Iuno Vulcanum gignit et ubi suum deformitam invenit, praesertim ubi Athenae composuit, de Monte Olympo eum deicit. Vulcanus cadet totam diem et ubi terram contingit, formidulose debilis factus sit.

 De matrimonio 
Vulcanus Venerem uxorem ducit et quandocumque eam eum decipere, irascitur et Montem Aetnam in Sicilia erumpere efficit, super suo camino.

 Notae 

 Plura legere si cupis 
Gérard Capdeville,	Volcanvs. Recherches comparatistes sur les origines du culte de Vulcain, Bibliothèque des Écoles françaises d'Athènes et de Rome, 1995 (288) Recensio critica
 Georgius Dumézil, "Le feu dévorant: Volcanalia" in	Fêtes romaines d'été et d'automne ; suivi de Dix questions romaines, Gallimard, 1975: 61-77. Recensio critica Altera recensio critica Nonnullae paginae apud Guglum librorum
Marie-Thérèse Raepsaet-Charlier	"Les sanctuaires de Vulcain en Gaule narbonnaise d’après le modèle romain (Narbonne, Die)", Revue archéologique de Narbonnaise, 2017: 453-466
H. J. Rose, "The Cult of Volkanus at Rome", The Journal of Roman Studies, 1933: 46-63

 Nexus externi 
Vicimedia Communia plura habent quae ad Vulcanum pertinent

Categoria:Mythologia
Categoria:Dei Romani